ПРОТОКОЛ № 13
от заседанието на Комисия по правни въпроси 
на Висшия съдебен съвет, проведено на 31 март 2014 г.

Днес, 31 март 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА								
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА - отсъства								НЕЗАБРАВКА СТОЕВА - отсъства
																
На заседанието присъства експертния сътрудник на комисията: Саша Харитонова –  директор дирекция “Правна”.

По внесените допълнителни точки и на основание последвалите разисквания по дневния ред,
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:
- Становище от Саша Харитонова – директор на дирекция „Правна” относно решение на Комисия „Бюджет и финанси” по протокол № 13/19.03.2014 г. във връзка с писмо на и.ф. председателя на Военен съд гр. Варна.
- Писмо от Министерство на правосъдието с приложен утвърден образец на Декларация по чл. 45, ал. 1 от ЗСВ за имотното състояние и произхода на средствата за придобиване на имуществото на кандидатите за Главен инспектор на ИВСС, за сведение.
- Предложение от Юлия Ковачева относно информация за договора за застраховка на магистрати и съдебни служители за 2014 г. и подготовка на нов договор.

Д Н Е В Е Н   Р Е Д:

1. ОТНОСНО: Писмо от председателя на Военен съд гр. Сливен във връзка с фактическо предаване и приемане на материали от Военен съд гр. Варна.

КОМИСИЯТА ПО ПРАВНИ ВЪПРОСИ
Р Е Ш И:

1.1. Приема за сведение писмото от председателя на Военен съд гр. Сливен във връзка с фактическо предаване и приемане на материали от Военен съд гр. Варна.

2. ОТНОСНО: Писмо от проф. Петър Цанков от гр. София относно прилагане разпоредбата на чл. 28 от Наредба № 1 от 16.01.2008 г. за вписването, квалификацията и възнагражденията на вещите лица /сега Наредба № 3/30.11.2012 г. на МП/.

КОМИСИЯТА ПО ПРАВНИ ВЪПРОСИ
Р Е Ш И:

2.1. С решение № 2305/18.02.2014 г. по адм. д. № 3367/2013 г. на ВАС изцяло е отменена Наредба № 3/30.11.2012 г. за вписванията, квалификацията и възнагражденията на вещите лица, издадена от министъра на правосъдието. Решението не е влязло в сила, тъй като подлежи на обжалване пред петчленен състав на ВАС.
При евентуалното издаване на нов акт, уреждащ статута, условията и реда за определяне възнагражденията на вещите лица ще бъдат съобразени предложенията на проф. Петър Цанков.
2.2. Решението да се изпрати на проф. Петър Цанков.

3. ОТНОСНО: Писмо от председателя на Районен съд гр. Балчик, касаещо длъжността „административен секретар” във връзка с ПАС.

КОМИСИЯТА ПО ПРАВНИ ВЪПРОСИ
Р Е Ш И:

3.1. Приема за сведение писмото на председателя на Районен съд гр. Балчик, касаещо длъжността „административен секретар” във връзка с ПАС, тъй като е от компетентността на Комисия „Съдебна администрация”.

Точки 4 и 5 се обединяват

4. ОТНОСНО: Писмо от председателя на Районен съд гр. Самоков относно указания за приложението на чл. 76, ал.1, т. 5, б. „а” от ПАС.
5. ОТНОСНО: Писмо от и.ф. председателя на Районен съд гр. Своге относно указания за приложението на чл. 76, ал.1, т. 5, б. „а” от ПАС.

КОМИСИЯТА ПО ПРАВНИ ВЪПРОСИ
Р Е Ш И:

4-5.1. В резултат на работата на работна група в широк състав от магистрати и ръководители на съдебната администрация се стигна до изготвяне на нов Правилник за администрацията на съдилищата, включително и в частта за „видове дела”, което е в съответствие със специалните закони, в които е предвидена подсъдност на административни спорове пред районни съдилища, например ЗСПЗЗ.
4-5.2. Решението да се изпрати на председателите на РС-Самоков и РС-Своге.

6. ОТНОСНО: Писмо от председателя на Административен съд София-град във връзка с прилагане разпоредбата на чл. 76, ал. 1, т. 1 от ПАС.
КОМИСИЯТА ПО ПРАВНИ ВЪПРОСИ
Р Е Ш И:

6.1. Издадените Указания са по повод запитване на Софийски районен съд и засягат делата, които се образуват в районните, окръжните и апелативните съдилища.
6.2. Решението на се изпрати на председателя на Административен съд София-град.

7. ОТНОСНО: Решение на Комисия по предложенията и атестирането от 25.03.2014 г. относно доклад от председателя на Конкурсната комисия във връзка с проведения конкурс за първоначално назначаване на свободните длъжности „съдия” в Апелативен съд гр. София, Наказателна колегия, за становище.

КОМИСИЯТА ПО ПРАВНИ ВЪПРОСИ
Р Е Ш И:

7.1. Възлага на дирекция „Правна” да обобщи съдебната практика, включително и всички предложения и становища, свързани с изменение и допълнение на Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи, в срок до края на м. юни 2014 г.
7.2. Изразява подкрепа на становището на Лада Паунова – съдия в Софийски апелативен съд, което ще бъде взето предвид при изменение на Правилата.

8. ОТНОСНО: Проект на Споразумение между ВСС и СИБАНК ЕАД във връзка с гражданско дело № 65/2014 г. на СГС.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема проекта на Споразумение, предложен от председателите на РС и ОС гр. Бургас.
8.2. Изпраща проекта на Споразумение на Комисия „Бюджет и финанси”, с молба за изразяване на спешно становище в едноседмичен срок.

 9. ОТНОСНО: Решение № 4180/26.03.2014 г. по адм. дело № 464/2014 г. на Върховния административен съд по жалба от Златко Костадинов – съдия в РС-Карнобат против решение на ВСС по протокол № 48/05.12.2013 г., т. 64.1.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение Решение № 4180/26.03.2014 г. по адм. дело № 464/2014 г. на Върховния административен съд по жалба от Златко Костадинов – съдия в РС-Карнобат против решение на ВСС по протокол № 48/05.12.2013 г., т. 64.1.

ДОПЪЛНИТЕЛНИ ТОЧКИ:

10. ОТНОСНО: Становище от Саша Харитонова – директор на дирекция „Правна” относно решение на Комисия „Бюджет и финанси” по протокол № 13/19.03.2014 г. във връзка с писмо на и.ф. председателя на Военен съд гр. Варна.

КОМИСИЯТА ПО ПРАВНИ ВЪПРОСИ
Р Е Ш И:

10.1. ОТЛАГА разглеждането на т. 10 за запознаване.

11. ОТНОСНО: Писмо от Министерство на правосъдието с приложен утвърден образец на Декларация по чл. 45, ал. 1 от ЗСВ за имотното състояние и произхода на средствата за придобиване на имуществото на кандидатите за Главен инспектор на ИВСС, за сведение.

КОМИСИЯТА ПО ПРАВНИ ВЪПРОСИ
Р Е Ш И:

11.1. Приема за сведение писмото на Министерство на правосъдието с приложен утвърден образец на Декларация по чл. 45, ал. 1 от ЗСВ за имотното състояние и произхода на средствата за придобиване на имуществото на кандидатите за Главен инспектор на ИВСС.

12. ОТНОСНО: Предложение от Юлия Ковачева относно информация за договора за застраховка на магистрати и съдебни служители за 2014 г. и подготовка на нов договор.

КОМИСИЯТА ПО ПРАВНИ ВЪПРОСИ
Р Е Ш И:

12.1. Възлага на Саша Харитонова – директор на дирекция „Правна” да изготви становище по исканата информация във връзка с договора за застраховка на магистрати и съдебни служители за 2014 г. и подготовката на нов договор, което да се обсъди на заседанието на Гражданския съвет на 11.04.2014 г.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА

Директор дирекция “Правна”:
    			           С. Харитонова

Сътрудник на КПВ:
                               М. Георгиева